open-index/open-wikipedia-markdown huggingface dataset:
মাকরুহ

**মাকরূহ** (আরবি: مكروه) হলো এমন কাজ যা ইসলামিক শরিয়তে নিরুৎসাহিত বা পরিহারযোগ্য, তবে তা হারাম নয়। অর্থাৎ, মাকরূহ কাজগুলি এমন কাজ যা না করা উত্তম, কিন্তু তা করার জন্য শাস্তি বা গুনাহ হবে না। মাকরূহ কাজের মধ্যে কিছু কাজ ইসলামি শরিয়তের দৃষ্টিতে খুবই অবাঞ্ছনীয়, আবার কিছু কাজ কম গুরুত্বপূর্ণ বলে বিবেচিত।
## হাদীস
এই দুটি হাদিস মাকরুহকে নিরুৎসাহিত করে কারণ এটি নিজেই হারাম নয় তবে হারামে পড়ার সম্ভাবনা রয়ে গেছে।:

এই দুটি হাদিস মাকরুহকে ক্ষমাযোগ্য বলে নির্দেশ করে।: 

## প্রকারভেদ
মাকরূহকে দুটি প্রধান শ্রেণীতে ভাগ করা হয়:

### ১. মাকরূহ তাহরিমি
মাকরূহ তাহরিমি (إلى الحرام أقرب) হল সেই ধরনের কাজ যা হারামের নিকটবর্তী। এই ধরনের কাজগুলি ইসলামিক শরিয়তে অত্যন্ত নিষিদ্ধ হিসেবে চিহ্নিত এবং এগুলি পরিহার করা অত্যন্ত গুরুত্বপূর্ণ। মাকরূহ তাহরিমি কাজ করা গুনাহ হতে পারে এবং এগুলি বাদ দেওয়া জরুরি। এই প্রকারের মাকরূহ সাধারনত ওয়াজিবের বিপরীতে ব্যবহৃত হয়।
* উদাহরণ: কিছু বিশেষ সময়ে নামায পড়া (যেমন, আসরের নামাযের পরে মাগরিব নামাযের আগ পর্যন্ত অন্য নামায পড়া)।

### ২. মাকরূহ তানজিহি
মাকরূহ তানজিহি (إلى الحل أقرب) হল সেই ধরনের কাজ যা হালালের নিকটবর্তী। এই ধরনের কাজগুলি পরিহার করা উত্তম, তবে এগুলি করা গুনাহ নয়। মাকরূহ তানজিহি সাধারণত সুন্নত বা মুস্তাহাবের বিপরীতে ব্যবহৃত হয়। অর্থাৎ, এগুলি করা সুন্নত নয়, তবে এগুলির মধ্যে কোন গুরুতর নিষেধাজ্ঞা নেই।
* উদাহরণ: অতিরিক্ত খাবার খাওয়া যা শরীরের জন্য ক্ষতিকর নয় কিন্তু পরিহার করা উত্তম।

## চিংড়ি মাছের বিধান
ইমাম আবু হানিফা (রহ.)-এর মতে, চিংড়ি মাছ খাওয়া মাকরূহ। তবে অন্যান্য ইসলামিক স্কলাররা এটিকে হালাল বলে মনে করেন। ইসলামি শরিয়তের মধ্যে কিছু বিতর্ক রয়েছে চিংড়ি মাছের বিষয়ে, তবে কুরআন এবং হাদিসের ভিত্তিতে অনেক স্কলার এটি হালাল হিসেবে চিহ্নিত করেছেন।

* ইমাম আবু হানিফা (রহ.) বলেন, চিংড়ি মাছ মাকরূহ হওয়া উচিত কারণ এটি স্রেফ মৎসজাতীয় প্রাণী নয়, বরং এটি বিশেষ ধরনের শূকরের মতো একটি প্রাণী হিসেবে বিবেচিত। 
* অন্যদিকে, অনেক ইসলামিক স্কলার বলেন, চিংড়ি মাছ হালাল কারণ এটি সমুদ্রের প্রাণী এবং কুরআন ও হাদিসে সমুদ্রের প্রাণীকে হালাল হিসেবে বিবেচনা করা হয়েছে।

## মাকরূহের অন্যান্য উদাহরণ
* **বিশেষ সময়ে নামায পড়া:** যেমন, আসরের নামাযের পরে মাগরিব নামাযের আগে অন্য নামায পড়া।
* **অন্যান্য ইবাদত ছাড়া অতিরিক্ত খাবার খাওয়া:** যেখানে শরীরের ক্ষতি না হয়, কিন্তু পরিহার করা উত্তম।
* **অতিরিক্ত কথা বলা:** যা কোন উদ্দেশ্যহীন এবং সময় নষ্টকারী, যদিও এটি গুনাহ নয়।
* **অযথা তামাশা বা কৌতুক করা:** যা সমাজের জন্য ক্ষতিকর বা অপ্রীতিকর হতে পারে।

## শাস্তি বা গুনাহ
মাকরূহ কাজ করার জন্য গুনাহ বা শাস্তি নির্ধারিত নয়, তবে তা পরিহার করা উত্তম। তবে, মাকরূহ তাহরিমি কাজ করলে তা হারাম কাজের কাছাকাছি হওয়ায় গুনাহ হতে পারে। অন্যদিকে, মাকরূহ তানজিহি কাজ করলে সাওয়াব অর্জন সম্ভব, কিন্তু গুনাহ হয় না।

## তথ্যসূত্র

* Campo, Juan Eduardo (২০০৯)। *Encyclopedia of Islam*। Infobase। পৃষ্ঠা 284। ISBN 9781438126968।
* হাদিস: "সমুদ্রের পানি পবিত্র এবং তার মৃত প্রাণী হালাল" (মুসলিম)
* মুহাম্মদ ইবনু আব্দুল্লাহ (রহ.) বলেছেন: "নদীর শিকার তোমাদের জন্য হালাল করা হয়েছে" (মায়েদা ৯৬)।
* ইসলামিক শরিয়ত ও ফিকহ সম্পর্কিত গ্রন্থ: "আততাওযিহ ওয়াততালবিহ ২/১২৬"

বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইন
বিষয়শ্রেণী:ইসলামি নীতিশাস্ত্র
বিষয়শ্রেণী:ইসলামে পবিত্রতা
বিষয়শ্রেণী:ইসলামি আইনের পরিভাষা
দরিয়াগঞ্জ

**দরিয়াগঞ্জ** (আক্ষরিকভাবে এর অর্থ নদীতে পরিবহন করার হাট বা বন্দর) হলো দিল্লির একটি অঞ্চল, যা পুরান দিল্লি বা শাহজাহানাবাদের দুর্গঘেরা শহরের অন্তর্ভুক্ত। দরিয়া মানে নদী, এখানে শাহজাহানাবাদের দুর্গের পাশ দিয়ে বয়ে যাওয়া যমুনার কথাই বোঝায়। মধ্য দিল্লি জেলার তিনটি উপজেলার মধ্যে একটি হলো দরিয়াগঞ্জ। উপজেলাটি নেতাজী সুভাষ চন্দ্র বসু রোডের শুরুতে অবস্থিত দিল্লি গেট থেকে লালকেল্লাগামী সড়ক অবধি বিস্তৃৃৃত।

## ইতিহাস

দরিয়াগঞ্জে দিল্লির অন্যতম পুরানো সেনানিবাস রয়েছে। ১৮০৩ খ্রিস্টাব্দের পর আপৎকালে সৈন্য সরবরাহের জন্য এখানে ভারতীয়দের সৈন্যশিবির তৈরী হলেও পরে তা আরো নদীতটের দিকে সরিয়ে নিয়ে যাওয়া হয়। পুরানো দিল্লিতে বর্তমান 'নতুন দরিয়াগঞ্জ'টি ছিলো ব্রিটিশ দরিয়াগঞ্জ সেনানিবাস, যা একসময়ে দিল্লিতে ব্রিটিশ উপনিবেশের সূত্রপাত বলে মনে করা হয়। নতুন দরিয়াগঞ্জ বাজারটি আগে *ফৈজ বাজার* নামে পরিচিত ছিলো। বাংলা-পাঞ্জাব ভাগের পর এই অঞ্চলে বিভিন্ন স্থান থেকে বণিক সম্প্রদায় এসে বসবাস করা শুরু করে। দরিয়াগঞ্জের পূর্বদিকে যমুনা নদীর তীরে অবস্থিত রাজঘাট স্মৃতি সমাধিস্থল। দরিয়াগঞ্জের ফুলমণ্ডী তথা ফুলের বাজারটি ১৮৬৯ খ্রিস্টাব্দের আশেপাশে স্থাপিত হয়। শুধু তাই নয় বর্তমানে কম ভৌগোলিক অবস্থান সত্ত্বেও বাজারটির যথেষ্ট খ্যাতি রয়েছে।
১৯১১ খ্রিস্টাব্দে নতুন দিল্লিতে ভারতের রাজধানী স্থাপন করার পরে পাহাড়গঞ্জ এবং দরিয়াগঞ্জই ছিলো দুটি অঞ্চল যা পুরান ও নতুন দিল্লি মধ্যবর্তী অঞ্চল হিসাবে পরিগণিত হতো। ১৯৩১ খ্রিস্টাব্দ থেকে এই অঞ্চল দুটি "দেওয়ালঘেরা শহর" নামে পরিচিতি পায়। এদের মধ্যে দরিয়াগঞ্জ ছিলো দেওয়াল বেষ্টিত শহরের প্রান্তের দিকে "দিল্লি গেট"-এর নিকটে অবস্থিত।

## রন্ধনশৈলী
দরিয়াগঞ্জে অবস্থিত দিল্লির পুরানো রেস্তোরাঁ মোতি মহল ডিলাক্স ছিলো দিল্লির কোনো এককালের একমাত্র রেস্তোরাঁঁ। কুন্দনলাল জাগ্গি, ঠাকুরদাস মগো, কুন্দনলাল গুজরাল এঁদের মিলিত প্রচেষ্টার আবিষ্কার বাটার চিকেন (মুর্গ মাখনি) এবং আধুনিক ভাবে তৈরী ডাল মাখনি বিশেষ প্রসিদ্ধি পায়৷  এটি মূলত পাঞ্জাবি খাবার নির্মাণের জন্য খ্যাত৷ অপর একটি নামকরা রেস্তোরাঁ হলো *চোর বাজারি*, যা ডিলাইট সিনেমা হলের নিকটে অবস্থিত এবং এটি বেশকিছু বছর ধরে আগতদের কাশ্মীরি খাবার পরিবেশন করে আসছে।

এদুটি ছাড়াও দিল্লিবাসীর কাছে দরিয়াগঞ্জ বিভিন্ন ধরনের খাবারের দোকানের জন্য খ্যাত। দরিয়াগঞ্জে স্থানীয় ও পর্যটকদের অন্যান্য গন্তব্যগুলি হলো, *বানিয়াঁ অব গুপ্তাজি*, *দেবী কে কুলচে*, *পিণ্ডি কা দহি* ইত্যাদি।

## তথ্যসূত্র

বিষয়শ্রেণী:দিল্লির পাড়া
হিপনিক জার্ক

ঘুমের মধ্যে আচমকা ঝাঁকুনিকে ‘হিপনিক জার্কস’বলা হয়। 

হিপনিক জার্ক দ্রুত হৃৎস্পন্দন, দ্রুত শ্বাস, ঘাম এবং কখনও কখনও "শক" বা শূন্যে পড়ে যাওয়ার মতো এক অদ্ভুত সংবেদনশীল অনুভূতির সাথে সম্পর্কিত। এটি কোনো স্বচ্ছ স্বপ্নের অভিজ্ঞতা বা হ্যালুসিনেশনও হতে পারে। অনিয়মিত শিডিউলে ঘুমায় এমন ব্যক্তিদের মধ্যে হিপনিক জার্ক অধিকহারে ঘটতে দেখা যায়। তদুপরি, বিশেষত যখন এটি ঘন ঘন এবং তীব্র হয়, তখন হিপনিক জার্ককে ঘুম-অনিদ্রার কারণ হিসাবে দেখা হয়।

একে হিপন্যাগোজিক জার্ক, স্লিপ স্টার্ট, স্লিপ টুইচ, মায়োক্লোনিক জার্ক, নাইট স্টার্ট নামেও ডাকা হয়। প্রায় ৭০% মানুষ তাদের জীবনে কমপক্ষে একবার এই অভিজ্ঞতা অর্জন করে এবং তাদের অন্তত ১০% প্রতিদিন এটি উপলব্ধি করে। তাদের সমস্যাটি ইতিবাচক বা আনুকুল্যে এবং কোনও স্নায়বিক সমস্যার কারণে এটি হয় না।

## কারণ
জেগে থাকা অবস্থা থেকে সবে ঘুমোতে যাওয়ার অবস্থার মধ্যে ‘হিপনিক জার্কস’ ঘটে থাকে। এই সময় মানুষ পুরোপুরি ঘুমের মধ্যে থাকে না। বরং বলা যায়, সে তন্দ্রাচ্ছন্ন থাকে। এই অবস্থাতেই স্বপ্ন দেখা শুরু হয়। এমন পরিস্থিতিতে জাগরণ ও স্বপ্নের সীমানাকে অনেক সময়েই মস্তিষ্ক ঠাহর করতে পারে না। ফলে তার ধাক্কা এসে লাগে শরীরে। এ থেকেই তৈরি হয় ‘হিপনিক জার্কস’।

শরীরে তন্দ্রাচ্ছন্ন ভাব নেমে এলে মাস্‌ল এবং পেশীগুলো আস্তে আস্তে অবশ হতে থাকে। কিন্তু, মস্তিষ্ক শরীরে পেশীর এই অবস্থান ঠাহর করতে না পেরে সেই প্রক্রিয়া আটকানোর চেষ্টা করে, ফলে শারীরে ঝাঁকুনি হয়।
## প্রতিকার
নিকোটিন বা ক্যাফিন জাতীয় উদ্দীপক গ্রহণ কমিয়ে দেওয়া, ঘুমানোর আগে শারীরিক পরিশ্রম এড়ানো এবং পর্যাপ্ত ম্যাগনেসিয়াম গ্রহণ করে হিপনিক জার্ক হ্রাস করা যায়।

কিছু ওষুধ হিপনিক জার্ক হ্রাস করতে বা দূর করতে সহায়তা করতে পারে।  উদাহরণস্বরূপ, শোবার সময় অল্পপরিমাণ ক্লোনাজেপাম গ্রহণ।
এছাড়াও, কিছু লোক এই হিপনিক জার্কে একটি স্থিরতা তৈরি করতে পারে যার ফলে পূর্ব অভিজ্ঞতা সম্পর্কে উদ্বিগ্ন হয়ে আরো উদ্বেগ বৃদ্ধি পায়।  এই বর্ধিত উদ্বেগ এবং ক্লান্তি হিপনিক জার্কের সম্ভাবনা বাড়িয়ে তোলে।
যদিও, কিছু মানুষ একে শারীরিক অসুবিধা ভেবে ভয় পান। তবে, চিকিৎসকদের মতে এতে ভয় পাওয়ার মতো কিছু নেই। কারণ, অনেক সময়ে নাক ডাকা থেকেও ‘হিপনিক জার্কস’ ঘটে থাকে। স্নায়ুতন্ত্রের উত্তেজনাপ্রবাহ ঠিকমতো ঠাহর করতে না পারায় এক্ষেত্রে ঘুমের মধ্যে শরীরে ঝাঁকুনি হয়।

## তথ্যসূত্র

বিষয়শ্রেণী:ঘুমের ব্যাধি
চাংচিয়াচিয়ে জাতীয় অরণ্য উদ্যান

**চাংচিয়াচিয়ে  জাতীয় অরণ্য উদ্যান** () হচ্ছে গণপ্রজাতন্ত্রী চীনের হুনান প্রদেশের চাংচিয়াচিয় শহরে অবস্থিত একটি অনন্য জাতীয় অরণ্য উদ্যান। এটি উলিংয়ুয়ান পর্যটন এলাকার বেশ কয়েকটি জাতীয় উদ্যানের মধ্যে একটি।

## ইতিহাস
১৯৮২ সালে  আয়তনের এই জাতীয় উদ্যানটি চীনের প্রথম জাতীয় অরণ্য উদ্যান হিসাবে স্বীকৃতি লাভ করে। চাংচিয়াচিয়ে  জাতীয় অরণ্য উদ্যান  অধিকতর বড় উলিংয়ুয়ান প্রাকৃতিক অঞ্চলের একটি অংশ। ১৯৯২ সালে, উলিংয়ুয়ান আনুষ্ঠানিকভাবে ইউনেস্কোর ওয়ার্ল্ড হেরিটেজ সাইট হিসাবে স্বীকৃতি লাভ করে। এরপর ২০০১ সালে, এটিকে *ভূমি ও সম্পদ মন্ত্রক* দ্বারা চাংচিয়াচিয়ে বেলেপাথর শৃঙ্গ অরণ্য জাতীয় ভূ-উদ্যান () হিসাবে অনুমোদন দেয়া হয়। ২০০৪ সালে, চাংচিয়াচিয়ে  ভূউদ্যানকে ইউনেস্কোর বৈশ্বিক ভূ-উদ্যান ব্যবস্থার অংশ হিসাবে তালিকাভুক্ত করা হয়।

পার্কের সর্বাধিক নজরকারা ভৌগোলিক বৈশিষ্ট্য হচ্ছে এর খাম্বার মতো বিন্যাসপ্রণালী যা পার্ক জুড়ে সর্বত্র দেখা যায়। যদিও জায়গাটি কার্স্ট ভূখণ্ডের অনুরূপ, তবে এই অঞ্চলটি চুনাপাথর দ্বারা গঠিতও না এবং রাসায়নিকভাবে দ্রবীভূতকরণের ফলেও উদ্ভূত নয় যা চুনাপাথর-কার্স্টের বৈশিষ্ট্য। বরং অঞ্চলটি রাসায়নিকের চেয়ে দীর্ঘদিন ধরে ভূমিক্ষয়ের ফলে ভৌত পরিবেশে সৃষ্টি হয়েছে। শীতকালে যে বরফ জমতে থাকে এবং এর উপর যে উদ্ভিদকূল জন্মে, তার থেকেই মূলত এই স্তম্ভগুলি তৈরি হয়। এখানকার আবহাওয়া সারা বছর আর্দ্র থাকে যার ফলে পাতা খুব ঘন হয়। পরিবেষ্টিত উপাদান মূলত প্রবাহ দ্বারা বাহিত হয়। এই গঠনগুলি চীনা ল্যান্ডস্কেপের একটি স্বতন্ত্র বৈশিষ্ট্য, এবং বহু প্রাচীন চীনা চিত্রে দেখতে পাওয়া যায়।

 উচ্চতার দক্ষিণী আকাশ স্তম্ভ, যা পার্কের কোয়ার্টজ-বেলেপাথরের একটি স্তম্ভ, জানুয়ারী, ২০১০-এর চলচ্চিত্র ''অ্যাভাটারের'' সম্মানার্থে আনুষ্ঠানিকভাবে "অ্যাভাটার হাল্লেলুজা মাউন্টেন" () নামে নামকরণ করা হয়। পার্ক কর্মকর্তাদের মতে, চাংচিয়াচিয়ে থেকে প্রাপ্ত ছবিগুলো ছবিতে দেখা ভাসমান হাল্লেলুজা পর্বতমালাকে অনুপ্রেরণা জুগিয়ে ছিল। চলচ্চিত্রটির পরিচালক ও প্রযোজনার ডিজাইনাররা বলেন যে তারা হুনান প্রদেশের এই ভাসমান শিলাসহ বিশ্বের বিভিন্ন স্থানের পর্বতমালা থেকে অনুপ্রেরণা পেয়েছিলেন।

## কাঠামো

বাইলং এলিভেটর, আক্ষরিক অর্থে 'শতাধিক ড্রাগনের ঊর্ধ্বগমন লিফট', ২০০২ সালে জনসাধারণের জন্য উন্মুক্ত করে দেয়া হয়।  উচ্চতায় অবস্থিত, এটি বিশ্বের সবচেয়ে দীর্ঘতম বহিঃস্থ লিফট। এটি দুই মিনিটেরও কম সময়ে এর পাদদেশ থেকে একদম শীর্ষে দর্শনার্থীদের নিয়ে যেতে সক্ষম। কাঠামোটি তিনটি পৃথক কাচের লিফট দ্বারা গঠিত, যার প্রতিটিতে একসাথে ৫০জন লোক বহন করতে পারে।

**চাংচিয়াচিয়ে মহাগিরিখাত** ২০১৬ সালে চাংচিয়াচিয়ে কাচের সেতুটি চালু করে, যা বিশ্বের দীর্ঘতম () এবং সর্বোচ্চ () পদচারী কাচের সেতু। উদ্বোধনের তেরো দিনের মাথায়, অতিরিক্ত দর্শনার্থীর সংখ্যার কারণে সেতুটি বন্ধ করে দেয়া হয়েছিল। বিপুল সংখ্যক পর্যটকের ধারণ ক্ষমতা এবং সুরক্ষা ব্যবস্থা নিশ্চিত করে ৩০ সেপ্টেম্বর ২০১৬ সালে এটি পুনরায় খুলে দেয়া হয়।

**তিয়ানজি মাউন্টেন কেবল কার**, **ইয়াংজিয়াজিয়ে কেবল কার** এবং **হুয়াংশিচাই কেবল কার** নামে পার্কের মধ্যে তিনটি গন্ডোলা লিফট সিস্টেম রয়েছে।

পাশাপাশি দর্শনার্থীদের টেন-মাইল গ্যালারিতে নিয়ে যাওয়ার জন্য একটি মনোরেলও রয়েছে।

## চিত্র প্রদর্শনী

Image:ZhangjiajieNP1.jpg|

## আরও দেখুন
থিয়েনমেন পর্বত
## তথ্যসূত্র

## বহিঃসংযোগ

*

বিষয়শ্রেণী:চীনের জাতীয় উদ্যান
বিষয়শ্রেণী:চাংচিয়াচিয়ে
বিষয়শ্রেণী:হুনানের ভূগোল
বিষয়শ্রেণী:বৈশ্বিক জিওপার্ক নেটওয়ার্কের সদস্য
বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল
বিষয়শ্রেণী:চীনের জিওপার্ক
অস্বীকৃত গাণিতিক ধারণার তালিকা

গণিতে, কোনো উদ্ভাবিত ধারণাকে ততক্ষণ অবধি সত্য হিসাবে গ্রহণ করা হয় না যতক্ষণ না সেগুলি দৃঢ়ভাবে প্রমাণিত হয়। যাইহোক, অতীত গণিতে এমন কিছু ধারণা এসেছিল যা তৎকালে মোটামুটিভাবে গৃহীত হয়েছিল কিন্তু পরে তা ভুল প্রমাণিত হয়েছে। এই নিবন্ধটি এই জাতীয় কিছু গাণিতিক ধারণার একটি তালিকা সংকলনের নিমিত্তে একটি সংগ্রহস্থল হিসাবে পরিবেশন করা হয়েছে-
* পিথাগোরিয়ানদের ধারণা ছিলো যে, সমস্ত সংখ্যা দুটি পূর্ণ সংখ্যার অনুপাত হিসাবে প্রকাশ করা যেতে পারে। পিথাগোরাসের অন্যতম শিষ্য হিপ্পাসাস এই বিষয়টি অস্বীকার করেছিলেন এবং তিনি দুইয়ের বর্গমূল দেখিয়েছিলেন, আমরা আজ যেটাকে অমূলদ সংখ্যা বলে থাকি। প্রচলিত আছে যে হিপ্পাসাস এবং আরও কিছু পিথাগোরিয়ান একবার জাজাজে যাত্রা করছিলেন, মাঝপথে তাকে জাহাজ থেকে ফেলে দেওয়া হয়েছিল তার এই তাৎপর্যপূর্ণ আবিষ্কারটির জন্য।
* পিয়ের দ্য ফের্মা ধারণা করেছিলেন যে 2^{2^m}+1 আকারের সমস্ত সংখ্যাই (যাকে আমরা ফার্ম্যাট নম্বর বলে থাকি) মৌলিক সংখ্যা। পরে এটি অবশ্য ইউলারের দ্বারা ভুল প্রমাণিত হয়েছিল।
## তথ্যসূত্র

বিষয়শ্রেণী:গণিত সম্পর্কিত তালিকা
কায়ি গোত্র

**কায়ি** অথবা **কায়ি গোষ্ঠী** (, ) হলো ওঘুজ তুর্কী জনগোষ্ঠী। এই গোষ্ঠীর প্রতিষ্ঠাতা ছিলেন সুলাইমান শাহ । 

উসমানীয় ইতিহাস অনুযায়ী, উসমানীয় সাম্রাজ্যের প্রতিষ্ঠাতা প্রথম উসমান এই গোষ্ঠীর বংশধর ছিলেন। 
## তথ্যসূত্র

বিষয়শ্রেণী:উসমানীয় রাজবংশ
ওমান–ইয়েমেন সম্পর্ক

**ওমান–ইয়েমেন সম্পর্ক** ওমান ও ইয়েমেনের দ্বিপক্ষীয় সম্পর্কের ব্যাখ্যা করে থাকে। দুই দেশই একটি সীমান্ত নিয়ে বিরাজ করছে। ওমান ও ইয়েমেন উভয়ই পারস্য সাম্রাজ্যের অংশ ছিল, এবং পরে উমাইয়া এবং আব্বাসীয় খলিফাদের খলিফাতের অন্তর্ভুক্ত ছিল। মাস্কাটে ইয়েমেনের একটি দূতাবাস রয়েছে। সানায় ওমানের একটি দূতাবাস রয়েছে। উভয় দেশই আরব লীগ ও ইসলামিক সহযোগিতা সংস্থার সদস্য। তারা একে অপরের প্রতিবেশী, পশ্চিমে ইয়েমেন এবং পূর্বে ওমানের সাথে।

## ইতিহাস
১৯৭০-এর দশকের গোড়ার দিকে ওমান এবং তার প্রতিবেশী গণতান্ত্রিক প্রজাতন্ত্র ইয়েমেন (দক্ষিণ ইয়েমেন) এর মধ্যে সম্পর্কের অবনতি ঘটে। ১৯৭৪ সাল থেকে ওমানের মুক্তির জন্য পিপলস ফ্রন্ট নামে পরিচিত গেরিলা সংস্থার সাথে ধোফার প্রদেশে দ্বন্দ্বের পরে এই সম্পর্কের অবনতি শুরু হয়। যা দক্ষিণ ইয়েমেনি সরকার সমর্থন করেছিল। যদিও ১৯৭৬ সালের মার্চ মাসে সৌদি আরবের দ্বারা যুদ্ধবিরতির মধ্যস্থতা করা হয়েছিল, তবুও পরিস্থিতি অনেক খারাপ ও উত্তেজনাপূর্ণ ছিল। ১৯৮৩ সালের অক্টোবরে দক্ষিণ ইয়েমেন ও ওমানের মধ্যে কূটনৈতিক সম্পর্ক স্থাপনের মাধ্যমে পিএফএলও এর হুমকি অনেকাংশে হ্রাস পায়। এবং দক্ষিণ ইয়েমেন ওমানের বিরুদ্ধে অপপ্রচার ও ধ্বংসাত্মক কার্যক্রম কমিয়ে দেয়। ১৯৮৭ সালের শেষের দিকে, দক্ষিণ ইয়েমেনের আদেন শহরে ওমান একটি দূতাবাস চালু করে এবং তাদের দেশের প্রথম আবাসিক রাষ্ট্রদূত নিযুক্ত করে।

উপসাগরীয় যুদ্ধের পর সংযুক্ত ইয়েমেন এবং প্রতিবেশী ওমানের মধ্যে সংঘর্ষ হয়েছিল। ১৯৯০ সালের মে মাসে উত্তর ও দক্ষিণ ইয়েমেন একীভূত হওয়ার পর ১৯৯২ সালের ১ অক্টোবর ওমান নতুন সংযুক্ত ইয়েমেন প্রজাতন্ত্রের সাথে তার সীমান্ত বিরোধ নিষ্পত্তি করে। ওমান ইয়েমেনের তেল বিকাশে অংশ নেবে বলেও আশাবাদ ব্যক্ত করে।

২০০৮ সালের সেপ্টেম্বরে, এই দুই দেশ জলদস্যুতা মোকাবেলায় আঞ্চলিক কেন্দ্র গঠনের জন্য আলোচনা শুরু করে। ২০০৯ সালের মে মাসে ওমান দক্ষিণ ইয়েমেনের রাজনীতিবিদ আলী সেলিম আল বিধ এর ওমানি নাগরিকত্ব প্রত্যাহারের মাধ্যমে ইয়েমেনের অখণ্ডতা এবং রাষ্ট্রপতি আলী আবদুল্লাহ সালেহ এর সরকারের প্রতি সমর্থনের ইঙ্গিত দেয়। আলী আবদুল্লাহ সালেহ দক্ষিণ ইয়েমেনে বিচ্ছিন্নতাবাদী মনোভাব পোষণ করছিলেন বলে মনে করা হয়।

২০১১ সালের জানুয়ারিতে মিশর এর শার্ম আল-শেখ শহরে অনুষ্ঠিত আরব অর্থনৈতিক ও সামাজিক বিকাশের দ্বিতীয় আরব সম্মেলনের প্রস্তুতিমূলক বৈঠকে ইয়েমানী পররাষ্ট্রমন্ত্রী আবু বকর আল কির্বি এবং ওমানের পররাষ্ট্র বিষয়ক মন্ত্রণালয়ের দায়িত্বপ্রাপ্ত মন্ত্রী ইউসুফ বিন আবদুল্লাহ ইয়েমেন ও ওমানের মধ্যকার দ্বিপাক্ষিক সম্পর্ক এবং তাদের পরস্পরকে সাহায্য করার বিভন্ন বিষয় নিয়ে আলোচনা করেছেন।

## তথ্যসূত্র


বিষয়শ্রেণী:ইয়েমেনের দ্বিপাক্ষিক সম্পর্ক
বিষয়শ্রেণী:ওমানের দ্বিপাক্ষিক সম্পর্ক
মজিবর রহমান (দ্ব্যর্থতা নিরসন)

**মজিবর রহমান** দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারে:-

* মজিবর রহমান (ক্রিকেটার) – বাংলাদেশী ক্রিকেটার।
* মজিবর রহমান (লালমনিরহাটের রাজনীতিবিদ) – বাংলাদেশের লালমনিরহাট জেলার রাজনীতিবিদ ও লালমনিরহাট-২ আসনের সাবেক সাংসদ।
* মজিবর রহমান (কুমিল্লার রাজনীতিবিদ) –বাংলাদেশ জাতীয়তাবাদী দলের রাজনীতিবিদ ও কুমিল্লা-৫ আসনের সাবেক সাংসদ।
* মজিবর রহমান (নোয়াখালীর রাজনীতিবিদ) – নিখিল ভারত মুসলিম লীগের রাজনীতিবিদ।
*মজিবর রহমান (বগুড়ার রাজনীতিবিদ) –বাংলাদেশ জাতীয়তাবাদী দলের রাজনীতিবিদ ও বগুড়া-৬ আসনের সাবেক সাংসদ।
* মজিবর রহমান দেবদাস – ২০১৫ সালে একুশে পদক বিজয়ী বাংলাদেশের মুক্তিযোদ্ধা।
* মজিবর রহমান (ভাষা সৈনিক) - ২০২৩ সালে একুশে পদক বিজয়ী মুক্তিযোদ্ধা।

## আরও দেখুন

* মজিবুর রহমান –বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* মজিবুর রহমান (বীর বিক্রম) –বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* মজিবুর রহমান (ক্রিকেটার) –একজন বাংলাদেশী ক্রিকেটার।
* মজিবুর রহমান চৌধুরী – বাংলাদেশের ফরিদপুর-৪ আসনের সংসদ সদস্য।
* মজিবুর রহমান ফকির  –(৭ জানুয়ারি ১৯৪৭ - ২ মে ২০১৩) বাংলাদেশ আওয়ামী লীগের রাজনীতিবিদ। যিনি স্বাস্থ্য ও পরিবারকল্যাণ মন্ত্রী ছিলেন।
* শেখ মুজিবুর রহমান –বাংলাদেশের প্রথম রাষ্ট্রপতি এবং বাঙালি জাতির জনক।
* স্টুয়ার্ড মুজিবুর রহমান – আগরতলা ষড়যন্ত্র মামলার তিন(৩) নম্বর আসামী ও মুক্তিযুদ্ধের অন্যতম সংগঠক।
* মুজিবুর রহমান (চিকিৎসা বিজ্ঞানী) –বাংলাদেশী চিকিৎসা বিজ্ঞানী।
* মুজিবুর রহমান খান ফুলপুরী –বাংলাদেশী সাংবাদিক এবং রাজনৈতিক কর্মী।
মজিবর রহমান (কুমিল্লার রাজনীতিবিদ)

**মজিবর রহমান** বাংলাদেশ জাতীয়তাবাদী দলের রাজনীতিবিদ ও কুমিল্লা-৫ (ব্রাহ্মণপাড়া-বুড়িচং) আসনের সাবেক সাংসদ। তিনি ১৫ ফেব্রুয়ারি ১৯৯৬ সালের নির্বাচনে সংসদ সদস্য নির্বাচিত হয়েছিলেন। তিনি ১৯ আগস্ট ১৯৬৫ সালে জন্মগ্রহণ করেন।

## জন্ম ও প্রাথমিক জীবন
মজিবুর রহমান মজু ১৯ আগস্ট ১৯৬৫ সালে কুমিল্লা জেলার ব্রাহ্মণপাড়া উপজেলার শশীদল গ্রামের বিখ্যাত সাহেব বাড়িতে জন্মগ্রহণ করেন। তিনি শশীদল ইউনিয়ন উচ্চ বিদ্যালয় থেকে ১৯৮০ সালে মাধ্যমিক পাশ করেন।

## রাজনৈতিক ও কর্মজীবন
মজিবর রহমান বাংলাদেশ জাতীয়তাবাদী দলের প্রার্থী হিসেবে কুমিল্লা-৫ (ব্রাহ্মণপাড়া-বুড়িচং) আসন থেকে ১৫ ফেব্রুয়ারি ১৯৯৬ সালের ষষ্ঠ জাতীয় নির্বাচনে সংসদ সদস্য নির্বাচিত হয়েছিলেন। তিনি কয়েক বছর ব্রাহ্মণপাড়া উপজেলা বিএনপির সভাপতির দায়িত্বেও ছিলেন।

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ

বিষয়শ্রেণী:কুমিল্লা জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
শেকসপিয়র’স কিংডম

**"শেকসপিয়র’স কিংডম**" (ইংরেজি: "Shakespeare's Kingdom"; অনুবাদ: "শেকসপিয়রের রাজ্য") হল অ্যালফ্রেড নয়েসের লেখা একটি কবিতা। এটিতে সুরারোপ করেন ইংরেজ সংগীতস্রষ্টা এডওয়ার্ড এলগার। ১৯২৪ সালের ২১ জুলাই ব্রিটিশ এম্পায়ার একজিবিশন উপলক্ষ্যে *[[প্যাজন্ট অফ এম্পায়ার]]*-এ উপস্থাপনার উদ্দেশ্যে লিখিত গানগুলির (যেগুলি *"[[প্যাজন্ট অফ এম্পায়ার (এলগার)|প্যাজন্ট অফ এম্পায়ার]]*" নামেও পরিচিত) অন্যতম।

গানটিতে ইংরেজ কবি উইলিয়াম শেকসপিয়রের লন্ডনের আগমন বর্ণিত হয়েছে।

## তথ্যসূত্র

*Foreman, Lewis (ed.),"Oh, My Horses! Elgar and the Great War", Elgar Editions, Rickmansworth, 2001 
*Richards, Jeffrey "Imperialism and Music: Britain 1876-1953" (Manchester University Press, 2002) 

## বহিঃসংযোগ
*Poemhunter.com Shakespeare's Kingdom by Alfred Noyes
*Digital Collections Shakespeare's Kingdom

বিষয়শ্রেণী:এডওয়ার্ড এলগারের গান
বিষয়শ্রেণী:১৯২৪-এর গান
বিষয়শ্রেণী:উইলিয়াম শেকসপিয়রের সাংস্কৃতিক রূপায়ণ
২৫তম কলকাতা আন্তর্জাতিক চলচ্চিত্র উৎসব

**২৫তম কলকাতা আন্তর্জাতিক চলচ্চিত্র উৎসব** কলকাতায় অনুষ্ঠিত কলকাতা আন্তর্জাতিক চলচ্চিত্র উৎসবের ২৫তম সংস্করণ। চলচ্চিত্র উৎসবটি ৮ নভেম্বর থেকে শুরু হয় এবং ওই দিনে কলকাতা আন্তর্জাতিক চলচ্চিত্র উৎসবের উদ্ধোধনী অনুষ্ঠান অনুষ্ঠিত হয়। ২০১৯ সালে অনুষ্ঠিত ২৫তম কলকাতা আন্তর্জাতিক চলচ্চিত্র উৎসবের ফোকাস দেশ ছিল *জার্মানি*। এই চলচ্চিত্র উৎসবে ৭৬ টি দেশের ২১৪ টি ছবি প্রদর্শিত হয়, যার মধ্যে ১৫২ টি স্বল্প দৈর্ঘ্যের ছবি ও তথ্যচিত্র। নন্দন, রবীন্দ্র সদন, শিশির মঞ্চ, নজরুল তীর্থ-সহ শহরের মোট ১৭ টি প্রেক্ষাগৃহে দেখানো হয়েছিল ছবিগুলি। এ ছাড়াও ছিল বিভিন্ন প্রদর্শনী। ২০১৯ সালের কলকাতা আন্তর্জাতিক চলচ্চিত্র উৎসবকে ভাগ করা হয়েছিল মোট ১৬ টি বিভাগে। প্রতিযোগিতা বিভাগে ছিল ১২টি স্বল্পদৈর্ঘ্যের ছবি এবং ২০টি তথ্যচিত্র। এই চলচ্চিত্র উৎসবে ছিল কিংবদন্তি পরিচালক বার্নার্দো বের্তোলুচ্চির ৬ টি ছবির বিশেষ প্রদর্শনও। চলচ্চিত্র উৎসবের ২৫তম বছরে উদ্বোধনী ছবি হিসেবে দেখানো হয়েছে পরিচালক সত্যজিৎ রায়ের গুপী গাইন বাঘা বাইন। ১৫ নভেম্বর নজরুল মঞ্চে অনুষ্ঠিত হয় সমাপ্তি অনুষ্ঠান।
## উদ্বোধন অনুষ্ঠান
৮ নভেম্বর ২০১৯ সালে জমকালো আয়োজনে ২৫তম কলকাতা আন্তর্জাতিক চলচ্চিত্র উৎসবের উদ্বোধন হয়। সন্ধ্যায় কলকাতার নেতাজি ইনডোরে এই আয়োজনের উদ্বোধন করেন অভিনেতা শাহরুখ খান। পশ্চিমবঙ্গের মুখ্যমন্ত্রী মমতা বন্দোপাধ্যায়ের সভাপতিত্বে চলচ্চিত্র উৎসবে উপস্থিত ছিলেন বলিউড ও টালিউডের জনপ্রিয় সব অভিনেতা, অভিনেত্রী। প্রদীপ জালিয়ে অনুষ্ঠানের মূল আনুষ্ঠানিকতা শুরু করেন শাহরুখ খান। ভারতীয় সংস্কৃতিকে তুলে ধরতে অনুষ্ঠানে আয়োজন করা হয়- নানা ধরনের নাচ ও গান। অনুষ্ঠান সঞ্চালনার দায়িত্বে ছিলেন যীশু সেনগুপ্ত এবং পরমব্রত চট্টোপাধ্যায়।

অনুষ্ঠানে উপস্থিত ছিলেন জনপ্রিয় অভিনেতা শাহরুখ খান, পরিচালক মহেশ ভাট, গৌতম ঘোষ, সন্দীপ রায়, কৌশিক গঙ্গোপাধ্যায়, সৃজিত মুখোপাধ্যায়॥
## পুরস্কার
উৎসবে সেরা বিদেশী চলচ্চিত্র হিসেবে জায়রো বুস্তামানতে নির্মাণ করা গুয়েতেমালার স্প্যানিশ ভাষার *দ্য উইপিং ওমেন* গোল্ডেন রয়েল বেঙ্গল টাইগার অ্যাওয়ার্ড প্রদান করা হয়। সেরা পরিচালকের পুরস্কার পান চেকোস্লোভাকিয়ার *দ্য পেইন্টেড বার্ড* ছবির পরিচালক ভেকলাভ মারউল। বিদেশি ছবির জন্য বিশেষ জুরি পুরস্কার পান ডিটা জেকুইরাজ পরিচালিত কসোভোর ‘আগাস হাউস’।

ভারতীয় ছবি বিভাগে সেরা ছবির জন্য হীরালাল সেন ট্রফি পায় অনন্ত মহাদেবন পরিচালিত *ক্রাইম নম্বর ১০৩-২০০৫*। আর সেরা পরিচালকের পুরস্কার পান *পারসেল* ছবির পরিচালক ইন্দ্রশীষ আচার্য্য।

এশিয়া বিভাগে সেরা ছবির জন্য নেটপ্যাক পুরস্কার পায় আদিত্য কৃপালনী পরিচালিত ‘দেবী আউর হিরো’ ছবি। সেরা স্বল্পদৈর্ঘ্য ছবির বিভাগে রয়েল বেঙ্গল টাইগার ট্রফি পায় শ্রাবণ কাটিকানেনি পরিচালিত ‘সামার রেপসোডি’। সেরা ভারতীয় তথ্যচিত্র বিভাগে পুরস্কৃত হয় গৌরব পুরী পরিচালিত ‘এব্রিজড’।
### ইনোভেশন ইন মুভিং ইমেজেস

### এশিয়ান সিলেক্ট বা নেটপ্যাক অ্যাওয়ার্ড

### ভারতীয় ভাষার চলচ্চিত্র

### জাতীয় স্বল্প দৈর্ঘ্যের চলচ্চিত্র এবং তথ্যচিত্র প্রতিযোগিতার পুরস্কার

## তথ্যসূত্র

## বহিঃসংযোগ
* ২৫তম কলকাতা আন্তর্জাতিক চলচ্চিত্র উৎসব

বিষয়শ্রেণী:কলকাতা আন্তর্জাতিক চলচ্চিত্র উৎসব
বিষয়শ্রেণী:কলকাতার সংস্কৃতি
লালমোহন

**লালমোহন** বাংলাদেশের দক্ষিণাঞ্চলের একটি ছোট শহর। এটি বরিশাল বিভাগের অন্তর্গত ভোলা জেলায় অবস্থিত লালমোহন উপজেলার প্রধান শহর। প্রশাসনিকভাবে শহরটি  লালমোহন উপজেলার সদর দফতর। এটি  জনসংখ্যার বিচারে ভোলা জেলার তৃতীয় বৃহত্তম শহর।

## ভৌগোলিক উপাত্ত
লালমোহন শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২ মিটার। শহরটি ভোলা জেলার মধ্যবর্তী স্থানে অবস্থিত।

## ইতিহাস
৭ জানুয়ারী ১৯১৯ সালে লালমোহন থানার কার্যক্রম শুরু হয়। ১৫ এপ্রিল ১৯৮৩ সালে লালমোহন উপজেলা গঠিত হলে লালমোহন শহরকে উপজেলা  সদর করা হয়। ১৯৯৮ সালে লালমোহন পৌরসভা গঠিত হলে লালমোহন পৌরশহরের মর্যাদা লাভ করে।

## প্রশাসন
thumb|লালমোহন পৌরসভার মহল্লা জিওকোড ম্যাপ

লালমোহন শহরটি লালমোহন পৌরসভা দ্বারা পরিচালিত হয় যা ৯টি ওয়ার্ড এবং ১৮টি মহল্লায় বিভক্ত। ২১.৬৬ বর্গ কি.মি. আয়তনের লালমোহন শহরের ৮.২৯ বর্গ কি.মি. লালমোহন পৌরসভা দ্বারা পরিচালিত হয়।

## জনসংখ্যার উপাত্ত
বাংলাদেশের আদমশুমারি ও গৃহগণনা-২০১১ অনুযায়ী লালমোহন শহরের মোট জনসংখ্যা ৩৬,০৬৬ জন যার মধ্যে ১৭,৯০৫ জন পুরুষ এবং ১৮,১৬১  জন নারী। এ শহরের পুরুষ এবং নারী অনুপাত ৯৯:১০০৷

## শিক্ষা
এই শহরের স্বাক্ষরতার হার শতকরা ৫৩.৪ ভাগ।শহরে  সরকারী কলেজ ১টি, বেসরকারী কলেজ ২টি, কামিল মাদ্রাসা ১টি, মাধ্যমিক বিদ্যালয় ৫টি, দাখিল মাদ্রাসা ১টি, কেজি স্কুল ৩টি রয়েছে।

## খেলাধুলা
লালমোহন স্টেডিয়াম শহরের মধ্যস্থলে অবস্থিত। প্রতি বছর এতে ফুটবল, ক্রিকেট, ভলিবল, ব্যাডমিন্টনসহ বিভিন্ন প্রতিযোগিতা অনুষ্ঠিত হয়।

## দর্শনীয় স্থান
শহরের দুটি জনপ্রিয় পর্যটন স্থান হলো:
*আক্কেলপুর তুলশি গঙ্গা নদী ও ব্রিজ
*শহীদ ছমির উদ্দিন শৃতি পার্ক

## তথ্যসূত্র

বিষয়শ্রেণী:বাংলাদেশের শহর
বিষয়শ্রেণী:ভোলা জেলার জনবহুল স্থান
ডোরেমন ল্যান্ড

**ডোরেমন ল্যান্ড** হলো অ্যানিমে  এবং মাঙ্গা সিরিজ ডোরেমন ভিত্তিক একটি স্প্যানিশ গেম শো। এই শোটি ষাট ডেসিবেল, লুক ইন্টারন্যাশনাল ও টার্নেক দ্বারা নিৰ্মিত। শোটি প্রতি শুক্রবার রাত ১১ টায় বোয়িং চ্যানেলে প্রচারিত হতো।

## ইতিহাস
২০১৪ সালে দ্বিতীয় কোয়ার্টারে স্পেন মিডিয়া দুটি উপায়ে ডোরেমন ল্যান্ড খেলোয়াড়দের  আকৃষ্ট করেছিল: 
*প্রথমটি তাদের নিজের নাম বোয়িং ওয়েবসাইটে লেখা৷ 
*দ্বিতীয়টি ছিল ৩০-৩১ মে'র  মধ্যে মালাগায় কণ্ঠস্বর পরীক্ষা।

## ব্রডকাস্ট
### প্রথম মৌসুম(২০১৪)

### খেলা

## তথ্যসূত্র


বিষয়শ্রেণী:ডোরেমন
জিনজিয়াং পেপারস

**জিনজিয়াং পেপারস** হলো ৪০০ টিরও বেশি পাতার চীনা সরকারের অভ্যন্তরীণ নথিপত্রের একটি সংগ্রহ, যাতে জিনজিয়াং অঞ্চলে উইঘুর মুসলমানদের সম্পর্কিত সরকারি নীতির উল্লেখ রয়েছে। ২০১৯ সালের নভেম্বর মাসে সাংবাদিক অস্টিন রামজি এবং ক্রিস বাকলি *[[দ্য নিউ ইয়র্ক টাইমস]]*-এ এই খবরটি প্রকাশ করেন, যেখানে এই নথিগুলিকে "দশকের মধ্যে চীনের শাসক কমিউনিস্ট পার্টির অভ্যন্তর থেকে সবচেয়ে গুরুত্বপূর্ণ নথিপত্রের ফাঁস" হিসেবে চিহ্নিত করা হয়। *দ্য নিউ ইয়র্ক টাইমস* অনুসারে এই নথিগুলি চীনের কমিউনিস্ট পার্টির ভিতরের একজন সূত্র থেকে ফাঁস হয়েছে এবং এতে চীনা সরকার কিভাবে জিনজিয়াং পুনঃশিক্ষা শিবির তৈরি ও সংগঠিত করেছে তার বিশদ বিবরণ রয়েছে।

জিনজিয়াং পেপারস প্রকাশের প্রতিক্রিয়ায়, চীনা সরকার এই নথিগুলিকে "সম্পূর্ণরূপে কাল্পনিক" বলে দাবি করেছে। এই ফাঁসটি জিনজিয়াংয়ের পুনঃশিক্ষা শিবিরগুলোর উপর চীনকে ক্রমবর্ধমান পরিদর্শন এবং সমালোচনার মুখে ফেলেছে।

## আরো দেখুন

* জিনজিয়াং পুনরায় শিক্ষা শিবির

## প্রতিক্রিয়া

## তথ্যসূত্র

বিষয়শ্রেণী:মুসলিম বিরোধী সহিংসতা
বিষয়শ্রেণী:জাতিগত সংঘাত
বিষয়শ্রেণী:চীনে মানবাধিকার লঙ্ঘন
কাপ নুডলস

**কাপ নুডলস** হচ্ছে একপ্রকারের চটজলদি নুডলস যাতে স্বাদযুক্ত পাউডার এবং/অথবা মশলাদার সস সহ পলিস্টেরিন, পলিথিলিন বা কাগজের কাপে বিক্রি করা হয়। আলাদা প্যাকেটে বা কাপে আলদা স্বাদ থাকতে পারে। গরম জল একমাত্র উপাদান যা পৃথকভাবে মেশাতে হয়। রান্নায় ৩-৪ মিনিট সময় নেয়।
## ইতিহাস
১৯৭১ সালে, **নিসিন** নিসিন কাপ নুডলস আবিষ্কার করেন, একটি কাপ নুডল যাতে নুডলস রান্না করার জন্য ফুটন্ত পানি ঢালতে হয়। আরও একটি নতুনত্ব হচ্ছে কাপে শুকনো শাকসবজী যুক্ত করা, যা সম্পূর্ণ চটজলদি স্যুপ ডিশ তৈরি করে।
## দেশ অনুযায়ী কাপ নুডল
 
### দক্ষিণ কোরিয়া
কাপ নুডলস দক্ষিণ কোরিয়ায় *কেওপ-রাময়েয়ন* নামে পরিচিত। জনপ্রিয় কাপ নুডলসের মধ্যে রয়েছে নংশিমের নুডল স্যুপ বাটি, শিন কাপ নুডল স্যুপ এবং সাম্যাংয়ের হট চিকেন ফ্লেভার রামেন।

## তথ্যসূত্র

বিষয়শ্রেণী:নুডলস
বিষয়শ্রেণী:চীনা রন্ধনশৈলী
বিষয়শ্রেণী:জাপানি উদ্ভাবন
বিষয়শ্রেণী:চটজলদি খাদ্য ও পানীয়
সোনিপথ জেলা

**সোনিপত জেলা** হল উত্তর ভারতের হরিয়ানা রাজ্যের ২২টি জেলার মধ্যে একটি। সোনিপাত শহরটি জেলা সদর। এটি জাতীয় রাজধানী অঞ্চলের একটি অংশ। এটি দিল্লি, পানিপথ, রোহতক, জিন্দ, ঝজ্জর এবং বাগপথ (উত্তরপ্রদেশ) জেলা দিয়ে ঘেরা। জেলা দক্ষিণ সীমানায় আছে দিল্লি কেন্দ্রশাসিত অঞ্চল, উত্তরে পানিপথ জেলা, উত্তর-পশ্চিমে জিন্দ জেলা, পূর্বে যমুনা নদীর সঙ্গে উত্তরপ্রদেশ রাজ্য, এবং পশ্চিমে রোহতক জেলা।

## নামের উৎপত্তি
জেলাটির নাম প্রশাসনিক সদর দপ্তর, সোনিপাতের নামানুসারে হয়েছে। সোনিপাত আগে * সোনপ্রস্থ * নামে পরিচিত ছিল, যা পরে * [[স্বর্ণপ্রস্থ]] * হয়ে ওঠে (সুবর্ণ শহর), যা দুটি সংস্কৃত শব্দ, 'স্বর্ণ' (সোনা) এবং * প্রস্থ * (স্থান) থেকে উদ্ভূত হয়েছে। একটি সময়ের মধ্যে, ধ্রুপদী নাম স্বর্ণপ্রস্থের উচ্চারণটি * স্বর্ণপাত * এ পরিবর্তিত হয়ে যায়, এবং তারপর এসেছে বর্তমানের, * সোনিপাত *। এই শহরের প্রাচীনতম উল্লেখটি মহাভারত মহাকাব্যে পাওয়া যায়, এবং সেই সময়, হস্তিনাপুর রাজ্যের পরিবর্তে পাণ্ডবদের দাবি করা পাঁচটি গ্রামের মধ্যে এটি ছিল একটি।

## ইতিহাস
১৯৭২ সালের ২২শে ডিসেম্বর পূর্ববর্তী রোহতক জেলাটি ভেঙে এই জেলাটি তৈরি করা হয়েছিল।

## ভূগোল
বিস্তৃতভাবে বলতে গেলে, পুরো জেলাটি পাঞ্জাব সমভূমির একটি অঙ্গ, তবে অঞ্চলটি কিছু কিছু অংশে সমতল নয়। জেলার বেশিরভাগ অঞ্চলে, মাটি সমৃদ্ধ বর্ণের সূক্ষ্ম দোআঁশ মাটি। তবে কিছু অঞ্চলে বালুকাময় মাটি রয়েছে আবার কিছু অঞ্চলে কাল্লার (লবণাক্ত এবং ক্ষারীয় প্রভাব যুক্ত মাটি, অনুর্বর) রয়েছে। সমভূমিটি দক্ষিণ এবং পূর্ব দিকে ধীরে ধীরে ঢালু হয়েছে।

## শিক্ষা
জেলাটি ভারতের অন্যতম প্রধান শিক্ষা কেন্দ্র। বেশ কয়েকটি স্কুল ও কলেজ ছাড়াও এই জেলাতে রয়েছে অনেক বিশ্ববিদ্যালয়। ১৯৮৭ সালে মুরথালয় দীনবন্ধু ছোটু রাম বিজ্ঞান ও প্রযুক্তি বিশ্ববিদ্যালয় প্রতিষ্ঠিত হয়েছিল, ২০০৬ সালে সোনিপথে ভগত ফুল সিং মহিলা বিশ্ববিদ্যালয় প্রতিষ্ঠিত হয়েছিল এবং ২০০৯ সালে রথধনের কাছে ও. পি. জিন্দাল গ্লোবাল বিশ্ববিদ্যালয় প্রতিষ্ঠিত হয়েছিল। সম্প্রতি ২০১২ সালে, জাতীয় খাদ্য প্রযুক্তি উদ্যোক্তা ও পরিচালনা সংস্থা, নিফটেম নামে একটি বিশ্বমানের ইনস্টিটিউট কুন্ডলিতে প্রতিষ্ঠিত হয়েছিল যা দিল্লি সীমান্তের কাছে অবস্থিত। ২০১৩ সালে, দিল্লির কাছে, রাজীব গান্ধী শিক্ষা শহর, সোনিপথের দিল্লি এনসিআর সোনপেটে এসআরএম ইনস্টিটিউট অব সায়েন্স অ্যান্ড টেকনোলজি প্রতিষ্ঠিত হয়েছিল।

## জনসংখ্যার উপাত্ত
২০১১ সালের আদমশুমারি অনুসারে সোনিপথ জেলার জনসংখ্যা ১,৪৫০,০০১, যা গ্যাবন বা মার্কিন যুক্তরাষ্ট্রের হাওয়াইয়ের জনসংখ্যার প্রায় সমান। জনসংখ্যার ভিত্তিতে এটি ভারতে ৩৩৮তম স্থানে (মোট ৬৪০ জেলার মধ্যে) আছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৫.৭১% ছিল। সোনিপথে প্রতি ১০০০ জন পুরুষের জন্য ৮৫৩ জন মহিলা (যৌন অনুপাত) রয়েছে, এবং এখানে সাক্ষরতার হার ৮০.৮%।

২০১১ সালে ভারতের আদমশুমারি অনুসারে, জেলার জনসংখ্যার ৯৮.১০% তাদের প্রথম ভাষা হিসাবে হিন্দিতে এবং ১.২৫% পাঞ্জাবীতে কথা বলে।

## তথ্যসূত্র

https://m.facebook.com/story.php?story_fbid=10156869735247119&id=23230437118

## বহিঃসংযোগ
*Sonipat district official website
*FlipGears - The Reliable Services, Sonipat
*Rollpanda - Best Website of Sonipat 
*Map of Sonipat

বিষয়শ্রেণী:হরিয়ানার জেলা
বিষয়শ্রেণী:সোনিপথ জেলা
বিষয়শ্রেণী:ভারতের জেলা
বিষয়শ্রেণী:১৯৭২-এ হরিয়ানায় প্রতিষ্ঠিত
রবিলাল টুডু

**রবিলাল টুডু** পশ্চিমবঙ্গের একজন সাঁওতালি সাহিত্যিক ও ব্যাংকার। তিনি ২০১৫ সালে সাহিত্য অকাদেমি পুরস্কার লাভ করেন।

## জীবনী
রবিলাল টুডু ১৯৪৯ সালে বর্ধমানে জন্মগ্রহণ করেন। তিনি মঞ্চ ও বেতারের জন্য নাটক লিখে থাকেন।

রবিলাল টুডু ২০১৫ সালে ২০১৫ সালে তার রচিত *পারসি খাতির* নাটকের জন্য সাহিত্য অকাদেমি পুরস্কার লাভ করেন।

## তথ্যসূত্র

বিষয়শ্রেণী:বর্ধমান জেলার ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাহিত্য অকাদেমী পুরস্কার বিজয়ী
বিষয়শ্রেণী:সাঁওতালি লেখক
বিষয়শ্রেণী:বর্ধমানের ব্যক্তি
বিষয়শ্রেণী:ভারতীয় ব্যাংকার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
বিষয়শ্রেণী:২১শ শতাব্দীর ভারতীয় পুরুষ লেখক
বুড়িমারী রেলওয়ে স্টেশন

**বুড়িমারী** হলো রংপুর বিভাগের লালমনিরহাট জেলায় অবস্থিত বাংলাদেশের একটি সীমান্ত রেলস্টেশন। এটি একটি স্থল সীমানা পারাপার কেন্দ্র এবং বাংলাদেশ-ভারত সীমান্তে একটি বিলুপ্ত রেলপথ গমন কেন্দ্র। ভারতীয় পক্ষের অনুরূপ কেন্দ্রটি আছে কোচবিহার জেলার চ্যাংড়াবান্ধায়। **বুড়িমারী – লালমনিরহাট – পার্বতীপুর লাইন** উত্তর বাংলাদেশের বুড়িমারী এবং পার্বতীপুর জংশনকে সংযুক্তকারী একটি রেলপথ। এটি কুড়িগ্রাম এবং রমনা বাজারের সাথেও সংযুক্ত রয়েছে। এই যাত্রাপথটি বাংলাদেশ রেলওয়ের আওতাধীন। বুড়ীমারি-লালমনিরহাট-পার্বতীপুর লাইন এর সর্বশেষ স্টেশন এটি।

## ইতিহাস
লালমনিরহাট-মালবাজার মিটার গেজ লাইনটি উনিশ শতকের শেষের দিকে বেঙ্গল ডুয়ার্স রেলওয়ে তৈরি করে দিয়েছিল। ১৯৪৭ সালে স্বাধীনতা এবং ভারত বিভাগের পরে লাইনটির ভারতীয় দিকে চ্যাংড়াবান্ধায় এসে বন্ধ হয়ে যায় এবং ওপারে, তখন পাকিস্তানি দিকে, লাইনটি বুড়িমারীতে সমাপ্ত হয়ে যায়। এখন স্টেশনটি বাংলাদেশের অন্তর্গত।

## বিলুপ্ত রেলপথ গমন কেন্দ্র
বুড়িমারী - চ্যাংড়াবান্ধা রেলপথ গমন কেন্দ্রটি বন্ধ হয়ে গেছে। লাইনের ভারতীয় দিকটি এখন ব্রডগেজ করা হয়েছে এবং নিউ মাল জংশন থেকে চ্যাংড়াবান্ধার মধ্যে চালু রয়েছে। চ্যাংড়াবান্ধা থেকে নতুন কোচবিহার সংযোগের জন্য নতুন লাইন তৈরি করা হয়েছে।

বুড়িমারী-লালমনিরহাট লাইনের বাংলাদেশী দিকটির রেল লাইনের অবস্থা খারাপ এবং ঘন ঘন লাইনচ্যুত হয়ে যেত। দিনে দুটি লোকাল ট্রেন সীমাবদ্ধ গতিবেগে প্রতি ঘণ্টায় ৮–১৪ কিমি বেগে চলত (সাধারণ ভাবে প্রতি ঘণ্টায় ৪৫ কিমি বেগে চলে)।

তবে ২০১২ সালে, মিটারগেজ লাইনের এই দিকটি লালমনিরহাট পর্যন্ত সম্পূর্ণরূপে নির্মিত হয়েছে। এখন প্রতিদিন ৮টি ট্রেন চলছে এবং বিভিন্ন শহরে যাচ্ছে। এখন গতির সীমা ৭০ কিলোমিটার প্রতি ঘণ্টা। এই বিভাগের মোট নয়টি স্টেশন পুনরায় তৈরি করা হয়েছে। বাংলাদেশ এখন এই যাত্রাপথটি পুনরুদ্ধার করতে পুরো বিভাগকে সিঙ্গল লাইন (একক লাইন) থেকে ডবল লাইন (দ্বিমুখী লাইন) করেছে। এর জন্য ধরলা নদীতে একটি সেতু নির্মাণ করা হচ্ছে।

## বর্তমান অবস্থা
নিউ মাল জংশন এবং চ্যাংড়াবান্ধার মধ্যে লাইনটি এখন (২০১৬) ব্রডগেজে (প্রায় ১.৬৭৬ মিটার) রূপান্তরিত হয়েছে। ২০শে জানুয়ারি ২০১৬ তারিখ থেকে, নিউ মাল জংশন হয়ে, শিলিগুড়ি থেকে চ্যাংড়াবান্ধা এই যাত্রাপথে একজোড়া ডিএমইউ চালু করা হয়েছে।

করতোয়া এক্সপ্রেসটি প্রতিদিন বুড়িমারী থেকে সান্তাহার জংশন (গাইবান্ধা-বগুড়া হয়ে) এবং লালমনিরহাট রেলস্টেশনের মধ্য দিয়ে চলে। বুড়িমারী থেকে লালমনিরহাট-রংপুর-পার্বতীপুরের মধ্যে প্রতিদিন ১টি লোকাল এবং ২টি যাত্রীবাহী ট্রেন রয়েছে।

## চিত্রশালা

চিত্র:বুড়িমারী রেল স্টেশন.jpg|বুড়িমারী রেলস্টেশনের নামফলক
চিত্র:বুড়িমারী রেল স্টেশন ২.jpg|বুড়িমারী রেলস্টেশন পুবদিক থেকে পশ্চিমে
চিত্র:বুড়িমারী রেল লাইন.jpg|বুড়িমারী রেলওয়ে স্টেশনের পশ্চিম দিকের রেললাইন
চিত্র:Burimari railway station.jpg|স্টেশনের উত্তর দিক থেকে দক্ষিণ অংশ (পুরাতন অবস্থা)
চিত্র:বুড়িমারী রেল স্টেশন ৩.jpg|বুড়িমারী রেল স্টেশনের প্লাটফর্ম


## তথ্যসূত্র

বিষয়শ্রেণী:বাংলাদেশ–ভারত সীমান্ত পারাপার
বিষয়শ্রেণী:লালমনিরহাট জেলার রেলওয়ে স্টেশন
সিটি গ্রুপ

**সিটি গ্রুপ** বাংলাদেশের একটি বৃহৎ শিল্পসংস্থা। এটি ১৯৭২ সালের ফেব্রুয়ারি মাসে সিটি অয়েল মিলস নামে সরিষার তেল উৎপাদন কোম্পানি হিসাবে নিজেদের কার্যক্রম শুরু করে। সিটি অয়েল মিলের প্রথম প্রকল্পটি অত্যন্ত ব্যবসা সফল হয়। পরবর্তীকালে কোম্পানিটি খুব দ্রুত শাখা প্রশাখা বিস্তার করে। এটি বর্তমানে গোটা দেশ জুড়ে ২৩টিরও বেশি বড় সহকোম্পানির মালিক। এখন সিটি গ্রুপ বাংলাদেশের শীর্ষ দশ শিল্পপ্রতিষ্ঠানের মধ্যে একটি।

## ইতিহাস
বাংলাদেশি ব্যবসায়ী ফজলুর রহমান সিটি গ্রুপ প্রতিষ্ঠা করেন। সিটি গ্রুপ ১৯৭২ সালের ৬ই ফেব্রুয়ারি সরিষার তেল উৎপাদনের উদ্যোগ নেওয়ার মাধ্যমে কার্যক্রম শুরু করে।
তাদের প্রথম উদ্যোগ সফল হবার পর সিটি গ্রুপ নতুন ক্ষেত্রে বিনিয়োগ করা শুরু করে। এ সময় তারা মূলত উৎপাদন, শিল্পোদ্যোগ ও ট্রেডিংয়ে বিনিয়োগ করে।
৯০ দশকের গোড়ার দিকে আরও প্রকল্প এবং উদ্যোগ হাতে নিয়েছিল সিটি গ্রুপ। ৯০ দশকে নেয়া উদ্যোগগুলোর মধ্যে উল্লেখযোগ্যগুলো হল-

* ভোক্তার চাহিদানুযায়ী পণ্য
* খাবার
* ইস্পাত
* মুদ্রণ ও প্যাকেজিং
* শিপিং
* শক্তি এবং জ্বালানি খাত
* শেয়ার এবং সিকিওরিটিস
* বীমা
* মিডিয়া
* স্বাস্থ্যসেবা

আগস্ট ২০২১ পর্যন্ত তারা ২৫ হাজার মানুষের কর্ম সংস্থান করেছিল।

## অঙ্গপ্রতিষ্ঠানের তালিকা
সিটি গ্রুপ বর্তমানে ২৩টিরও বেশি বৃহৎ প্রকল্প পরিচালনা করে। প্রকল্পগুলো হলো:
* সিটি অয়েল মিলস
* সিটি ভেজিটেবল অয়েল মিলস লিমিটেড
* সিটি ফাইবার্স লিমিটেড
* হাসান প্লাস্টিক ইন্ডাস্ট্রিজ লিমিটেড
* হাসান ফ্লাওয়ার মিলস লিমিটেড
* হাসান প্রিন্টিং অ্যান্ড প্যাকেজিং লিমিটেড
* হাসান কনটেইনারস লিমিটেড
* সিটি নেভিগেশনস লিমিটেড
* সিটি পিইটি ইন্ডাস্ট্রিজ লিমিটেড
* শম্পা অয়েল মিলস লিমিটেড
* সিটি ডাল মিলস লিমিটেড
* ফারজানা তেল শোধনাগার লিমিটেড
* ভ্যাট তেল শোধনাগার লিমিটেড
* সিটি ফিড পণ্য লিমিটেড
* দীপা ফুড প্রোডাক্ট লিমিটেড
* সিটি বীজ ক্রাশিং ইন্ডাস্ট্রিজ লিমিটেড
* সিটি সুগার ইন্ডাস্ট্রিজ লিমিটেড
* সিএসআই পাওয়ার অ্যান্ড এনার্জি লিমিটেড
* রহমান সিনথেটিকস লিমিটেড
* হামিদা প্লাস্টিক ইন্ডাস্ট্রিজ লিমিটেড
* শম্পা ফ্লাওয়ার মিলস লিমিটেড
* হাসান সিকিউরিটিজ লিমিটেড
* সিটি ব্রান অয়েল লিমিটেড
* ঢাকা ইন্সুরেন্স লিমিটেড
* সময় মিডিয়া লিমিটেড
* আসগর আলী হাসপাতাল লিমিটেড
* নিউ সাগরনাল টি কো লিমিটেড, জুরি, মৌলভীবাজার
* নাহার টি এস্টেট, শ্রীমঙ্গল, মৌলভীবাজার
* চাঁদপুর বেলগাঁও চা এস্টেট, বাঁশখালী, চট্টগ্রাম
* এখন টেলিভিশন লিমিটেড
* যমুনা ব্যাংক পিএলসি (আংশিক)

## পুরস্কার
* সিটি গ্রুপকে ব্র্যান্ডিং জগতের অস্কার হিসাবে খ্যাত যুক্তরাজ্য ভিত্তিক সুপার ব্র্যান্ডস অ্যাওয়ার্ড ২০০৯ এ ভূষিত করা হয়।
* সিটি গ্রুপ কানাডার সর্বাধিক জনপ্রিয় বাংলাদেশি ব্যবসায়িক প্রতিষ্ঠান হিসাবে *কানাডা ব্যবসা পুরস্কার ২০১২*অর্জন করে। সিটি গ্রুপ ২৫ বছরেরও বেশি সময় ধরে কানাডার কৃষি পণ্য যেমন গম, ক্যানোলা এবং হলুদ মটর আমদানি করে আসছে।

## আরও দেখুন
* বাংলাদেশের কোম্পানির তালিকা

## তথ্যসূত্র

## বহিঃসংযোগ
* সিটি গ্রুপের কর্পোরেট তথ্য

বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৭২-এ প্রতিষ্ঠিত বাংলাদেশী কোম্পানি
বেঙ্গল ফাউন্ডেশন

**বেঙ্গল ফাউন্ডেশন** হল একটি বাংলাদেশি অলাভজনক এবং দাতব্য সংস্থা। এর সদর দপ্তর ঢাকার ধানমন্ডিতে অবস্থিত। ফাউন্ডেশনটি বাংলাদেশে স্থানীয়, জাতীয় এবং আন্তর্জাতিক অনুষ্ঠানের আয়োজনের জন্য অধিক পরিচিত।

## প্রকল্পসমূহ

### চলচ্চিত্র এবং প্রামাণ্যচিত্র
বেঙ্গল ফাউন্ডেশন নির্মিত এবং প্রযোজিত চলচ্চিত্র এবং প্রামাণ্যচিত্রগুলো নিম্নরূপ-

* **ছবির দেশের ছবি** - জলরং কর্মশালা 
* **ঢাকা আর্ট ক্যাম্প ২০০৬** -  ঢাকা আর্ট ক্যাম্প 
* **পোট্রেইট অব এন অলুভিয়াল আর্টিস্ট** *(একটি জলাবদ্ধ শিল্পীর প্রতিকৃতি)* - শিল্পী কালিদাস কর্মকার সম্পর্কিত একটি প্রামাণ্য তথ্যচিত্র। 
* **অন্তর্বীক্ষণ** - স্বপন চৌধুরী সম্পর্কিত একটি প্রামাণ্য তথ্যচিত্র। 
* **সময় খনন** - দিলারা বেগম জলি সম্পর্কিত একটি প্রামাণ্য তথ্যচিত্র। 
* **জলগোধুলী** - ফরিদা জামান সম্পর্কিত একটি প্রামাণ্য তথ্যচিত্র। 
* **গরানের গহীনে** - আবদুর রাজ্জাক সম্পর্কিত একটি প্রামাণ্য  তথ্যচিত্র।

### বেঙ্গল পাবলিকেশনস
বেঙ্গল পাবলিকেশনস বেঙ্গল ফাউন্ডেশন পরিচালিত একটি প্রকাশনা কেন্দ্র।

### বেঙ্গল উচ্চাঙ্গ সঙ্গীত উৎসব

## লক্ষ্য
বেঙ্গল ফাউন্ডেশন বাঙালি সংস্কৃতি দেশ বিদেশে প্রচার ও প্রসারের জন্য উচ্চমানের জ্ঞানকোষ তৈরি ও বিকাশ করার উদ্যোগ নিয়েছে।

## অ্যান্ড্রয়েড অ্যাপ্লিকেশন
বর্তমানে বেঙ্গল  ফাউন্ডেশন মোট চারটি অ্যান্ড্রয়েড অ্যাপ্লিকেশন প্রকাশ করেছে। অ্যাপ্লিকেশনগুলো হল-

*বেঙ্গল ই-বই
::বাংলা বইয়ের একটি সমৃদ্ধ ই-বুক সংগ্রহশালা
*কালি ও কলম
::সংবাদ এবং ম্যাগাজিন প্রকাশনা 
**আই.সি.ই টুডে*
::সংবাদ প্রকাশমাধ্যম

## তথ্যসূত্র

## বহিঃসংযোগ

*  
* গুগল প্লেতে অফিশিয়াল অ্যান্ড্রয়েড অ্যাপ্লিকেশন 

বিষয়শ্রেণী:অলাভজনক প্রতিষ্ঠান
বিষয়শ্রেণী:বাংলাদেশ ভিত্তিক ফাউন্ডেশন
বিষয়শ্রেণী:১৯৮৬-এ বাংলাদেশে প্রতিষ্ঠিত
বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী‎
বৃহস্পতি ৫২

**বৃহস্পতি ৫২** (Jupiter LII) হল বৃহস্পতি গ্রহের একটি প্রাকৃতিক উপগ্রহ। এটি আগে **এস/২০১০ জে ২** নামে পরিচিত ছিল। ২০১০ সালে ক্রিস্টিয়ান ভেইলেট এই উপগ্রহটি আবিষ্কার করেন। ২০১৫ সালের মার্চ মাসে এটি স্থায়ী সংখ্যা দ্বারা চিহ্নিত হয়। বৃহস্পতিকে একবার প্রদক্ষিণ করতে এই উপগ্রহটির সময় লাগে ১.৬৯ বছর। গ্রহটির থেকে এটির গড় দূরত্ব ২১.০১ মিলিয়ন কিলোমিটার। বৃহস্পতির ব্যাস প্রায় ১ কিলোমিটার এবং ২০১০ সালে এটিকে পৃথিবী থেকে আবিষ্কৃত ক্ষুদ্রতম প্রাকৃতিক উপগ্রহের স্বীকৃতি দেওয়া হয়। এই উপগ্রহটি অ্যানানকি গোষ্ঠীর অন্তর্গত।

## তথ্যসূত্র

বিষয়শ্রেণী:অ্যানানকি গোষ্ঠী
বিষয়শ্রেণী:বৃহস্পতির উপগ্রহ
বিষয়শ্রেণী:অনিয়মিত প্রাকৃতিক উপগ্রহ
২০১০০৯০৮
কুতুব আহমেদ মজুমদার

**কুতুব আহমেদ মজুমদার** ( – ২৭ নভেম্বর ২০১৯) ভারতের আসামের একজন শিক্ষক ও রাজনীতিবিদ ছিলেন। তিনি আসাম বিধানসভার একজন সদস্য ছিলেন।

## জীবনী
কুতুব আহমেদ মজুমদার একজন মনিপুরি মুসলমান ছিলেন। তিনি ১৯৬১ সালে গুরুচরণ কলেজ থেকে স্নাতক হন। তিনি ২০০৬ সালে সোনাই বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে আসাম বিধানসভার সদস্য হিসেবে নির্বাচিত হয়েছিলেন। পরবর্তীতে, তিনি দলত্যাগ করে নিখিল ভারতীয় সংযুক্ত গণতান্ত্রিক মোর্চায় যোগদান করেন। ষোড়শ লোকসভা নির্বাচনে তিনি দলটির হয়ে শিলচর লোকসভা কেন্দ্র থেকে প্রতিদ্বন্দ্বিতা করেছিলেন। পরবর্তীতে, তিনি পুনরায় ভারতীয় জাতীয় কংগ্রেসে যোগদান করেছিলেন।

কুতুব আহমেদ মজুমদার ২০১৯ সালের ২৭ নভেম্বর ৮০ বছর বয়সে প্রয়াত হন।

## তথ্যসূত্র

বিষয়শ্রেণী:১৯৩০-এর দশকে জন্ম
বিষয়শ্রেণী:২০১৯-এ মৃত্যু
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:শিলচরের ব্যক্তি
বিষয়শ্রেণী:ভারতীয় বিদ্যালয়ের শিক্ষক
দৈনিক মর্নিং নিউজ

**মর্নিং নিউজ** ঢাকা থেকে প্রকাশিত একটি  ইংরেজি ভাষার সংবাদপত্র।

## ইতিহাস
মর্নিং নিউজ কলকাতার একটি ইংরেজি ভাষার সংবাদপত্র হিসাবে সাপ্তাহিকভাবে শুরু হয়েছিল। এটির মালিক খাজা নূরউদ্দিন, যিনি ঢাকার নবাব খাজা নাজিমুদ্দিনের আত্মীয় ছিলেন। ১৯৪৯ সালের ২০ শে মার্চ ভারত বিভাগের পরে এটি ঢাকায় চলে আসে। ১৯৪৯ সালের ২৫ ডিসেম্বর এটি একটি দৈনিক পত্রিকা হিসাবে প্রকাশনা শুরু করে। পত্রিকার সম্পাদক ছিলেন বদরুদ্দিন। 

২৪ শে জানুয়ারী, মর্নিং নিউজের কার্যালয় এবং পাকিস্তানপন্থী সামরিক জান্তা পত্রিকা দৈনিক পাকিস্তানকে বিক্ষোভকারীরা পুড়িয়ে দেয়। 

১৯৭১ সালের ২ মার্চ, পাকিস্তানি সেনারা রাত সাড়ে ৯ টার দিকে ডিআইটি মোড়ে সংবাদপত্র অফিসের বাইরে বিক্ষোভকারীদের লক্ষ্য করে গুলি চালায়। ১৯৭১ সালে বাংলাদেশের স্বাধীনতার পর শামসুল হুদা সম্পাদক হন। বাকশাল সরকার ১৯৭৫ সালে সংবাদপত্রটি নিষিদ্ধ করেছিল।

## চিন্তাধারা
মর্নিং নিউজ খাজা নাজিমুদ্দিনের নেতৃত্বাধীন মুসলিম লীগের সমর্থক ছিল। মর্নিং নিউজ ১৯৫২ সালে ভাষা আন্দোলনের বিপক্ষে ছিল। এটি বাঙালির রাষ্ট্রভাষার দাবিকে আন্দোলনকে ভারতীয় ও হিন্দুদের ষড়যন্ত্র বলে অভিহিত করেছিল। সংবাদপত্র একটি সাম্প্রদায়িক অবস্থান নিয়েছিল।

## আরও দেখুন
*দৈনিক জিন্দেগী
*দৈনিক ইত্তেহাদ
*দৈনিক ইনকিলাব

## তথ্যসূত্র

মর্নিং
মর্নিং
মর্নিং
মর্নিং
মর্নিং
মর্নিং
ওমর শিপ্রেজ

ওমর শিপ্রেজ (Omar Shipres)

জন্ম: ৭ জানুয়ারি ১৯২৬

মৃত্যু: ৭ এপ্রিল ২০১২

ওমর শিপ্রেজ ছিলেন একজন বিশিষ্ট ব্যক্তিত্ব, যিনি তাঁর ভাই মোস্তফার সঙ্গে মিলে স্থানীয় পর্যায়ে প্রথম গণজাগরণে গুরুত্বপূর্ণ ভূমিকা পালন করেন। তাঁরা একসাথে বিশ্বযুদ্ধ-পরবর্তী সময়ে সমাজে সচেতনতা সৃষ্টি ও ঐক্যের বার্তা ছড়িয়ে দিতে কাজ করেন। তাঁর অবদান ইতিহাসে এক অনন্য স্থান দখল করে আছে।

## জীবনী
ওমর শিপ্রেজ ছিল 1926 সালে মুজো ইপ্রাগের অভিজাত পরিবারে জন্মগ্রহণ করেন , স্থানীয় জনবসতি প্রতিষ্ঠার একজনের প্রত্যক্ষ বংশধর, আজ শিপ্রেজ স্থানীয় সম্প্রদায়। একটি প্রেমময় পরিবারে বেড়ে ওঠা, অল্প বয়সে তিনি সহিংসতার প্রতিরোধে প্রতিশ্রুতিবদ্ধ ছিলেন জেন্ডারমারি যুগোস্লাভিয়ার কিংডম এ, এবং তারপরে বসনিয়া ও হার্জেগোভিনা এ ক্রোয়েশিয়ার স্বতন্ত্র রাজ্য এ যোগ দিন|

## আরও দেখুন
* শিপ্রেজ

## তথ্যসূত্র

## বহিঃসংযোগ
* http://kvdanas.com/index.php/vijesti/2508/srd-golubic-siprage-pocela-ribolovna-sezona 
* https://www.glaskotorvarosa.com/vojo-vukovic-sest-decenija-sakuplja-trofeje/

বিষয়শ্রেণী:দ্বিতীয় বিশ্বযুদ্ধ
বিষয়শ্রেণী:বসনিয়া ও হার্জেগোভিনা
কমিউনিটি ব্যাংক বাংলাদেশ

**কমিউনিটি ব্যাংক বাংলাদেশ পিএলসি.** বাংলাদেশের একটি তালিকাভুক্ত বেসরকারি বাণিজ্যিক ব্যাংক। ২০১৯ সালের ১১ সেপ্টেম্বর বাংলাদেশের ৫৯তম বাণিজ্যিক ব্যাংক হিসেবে কমিউনিটি ব্যাংক বাংলাদেশ-এর যাত্রা শুরু হয়। ব্যাংকটি বাংলাদেশ পুলিশ কল্যাণ ট্রাস্ট-এর শতভাগ মালিকানাধীন। বর্তমানে ব্যাংকটি ১৮টি শাখা, ৫টি উপশাখা ও প্রায় ২০০টি এটিএম/সিআরএম-এর মাধ্যমে সারাদেশে ব্যাংকিং সেবা প্রদান করছে। জনাব কিমিয়া সাদাত ব্যাংকটির ব্যবস্থাপনা পরিচালক (চলতি দায়িত্ব) হিসাবে কর্মরত আছেন। 

কমিউনিটি ব্যাংকের প্রধান কার্যালয় পুলিশ প্লাজা কনকর্ড, গুলশান ১, ঢাকায় অবস্থিত।

## ইতিহাস
বাংলাদেশ পুলিশ বাণিজ্যিকভাবে এই ব্যাংক প্রতিষ্ঠা করতে ২০১৭ সাল থেকে কল্যাণ ট্রাস্টের মাধ্যমে মূলধনের ৪০০ কোটি টাকা সংগ্রহ শুরু করে। পুলিশ সদস্যদের কাছ থেকে ২০১৯ সালের ফেব্রুয়ারিতে মূলধন সংগ্রহ শেষ হয়। ৪০০ কোটি টাকা অনুমোদিত এবং ১০০ কোটি টাকা পরিশোধিত মূলধন নিয়ে গঠিত কমিউনিটি ব্যাংক বাংলাদেশ লিমিটেড ২০১৮ সালের ২৯ অক্টোবর বাংলাদেশ ব্যাংকের অনুমোদন পায়। ১ নভেম্বর ব্যাংকটিকে তফসিলি ব্যাংকের অন্তর্ভুক্ত করে এর শেয়ার ধারণের ক্ষেত্রে ব্যাংক কম্পানি আইনের ১৯৯১ (সংশোধিত ২০১৩) আরোপিত সীমাবদ্ধতা তুলে দেওয়া হয়। সংশ্লিষ্ট ধারায় বলা হয়েছে, ১৪ক (১) ‘কোনো ব্যক্তি, কম্পানি বা একই পরিবারের সদস্যদের মধ্যে ব্যাংকের শেয়ার কেন্দ্রীভূত করা যাইবে না এবং কোনো ব্যক্তি, কম্পানি বা কোনো পরিবারের সদস্যরা একক, যৌথ বা উভয়ভাবে কোনো ব্যাংকের ১০ শতাংশের বেশি শেয়ার ক্রয় করিবেন না।’ ৪ নভেম্বর ব্যাংকটি তফসিলি ব্যাংক হিসেবে তালিকাভুক্ত হয়।

## পরিচালনা
পদাধিকার বলে কমিউনিটি ব্যাংক বাংলাদেশ পিএলসি.-এর চেয়ারম্যানের দায়িত্ব পালন করছেন বাংলাদেশ পুলিশের মহাপরিদর্শক জনাব বাহারুল আলম, বিপিএম। পরিচালক হিসেবে দায়িত্ব পালন করছেন ঢাকা মেট্রোপলিটন পুলিশ কমিশনার জনাব এস এম সাজ্জাত আলী এনডিসি সহ বাংলাদেশ পুলিশের ১৩ জন পদস্থ কর্মকর্তা। এছাড়া স্বতন্ত্র পরিচালক হিসেবে দায়িত্ব পালন করছেন জনাব মাসুদ খান, এফ.সি.এ, এফ.সি.এম.এ। বর্তমানে ব্যাংকটির ব্যবস্থাপনা পরিচালক (চলতি দায়িত্ব) হিসেবে দায়িত্ব পালন করছেন জনাব কিমিয়া সাদাত, যিনি এর আগে মেঘনা ব্যাংকের ডিএমডি হিসেবে দায়িত্ব পালন করেছেন।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:২০১৮-এ প্রতিষ্ঠিত ব্যাংক
বিষয়শ্রেণী:২০১৮-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশের ব্যাংক
বিষয়শ্রেণী:বাংলাদেশ পুলিশ কল্যাণ ট্রাস্ট
চট্টগ্রাম মা ও শিশু হাসপাতাল মেডিকেল কলেজ

**চট্টগ্রাম মা ও শিশু হাসপাতাল মেডিকেল কলেজ**  হলো বাংলাদেশের চট্টগ্রামে অবস্থিত একটি বেসরকারি মেডিকেল ও ডেন্টাল কলেজ। ২০০৫ সালে এটি চট্টগ্রাম মা ও শিশু হাসপাতালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত। 

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

হাসপাতালটির সাথে ৮০০ শয্যা বিশিষ্ট মা ও শিশু জেনারেল হাসপাতাল সংযুক্ত রয়েছে।চট্টগ্রামের বেসরকারি মেডিকেল কলেজগুলোর মধ্যে এটি ১ম স্থানে রয়েছে।

## ইতিহাস
চট্টগ্রাম মা ও শিশু হাসপাতাল (সিএমওএসএইচ), একটি অলাভজনক সংস্থা, ২০০৫ সালে চট্টগ্রাম মা ও শিশু হাসপাতাল মেডিকেল কলেজ  প্রতিষ্ঠা করে। ২০০৬ সাল থেকে এর কার্যক্রম শুরু হয়।

## ক্যাম্পাস
কলেজটি চট্টগ্রামের আগ্রাবাদে অবস্থিত। ৪.৩ একর (১.৭ হেক্টর) জায়গায় উপর ক্যাম্পাস, কলেজ ভবন, ৮০০ শয্যা বিশিষ্ট চট্টগ্রাম মা-শিশু ও জেনারেল হাসপাতাল এবং একটি লেডিস হোস্টেল রয়েছে।

## সংস্থা ও প্রশাসন
কলেজটি চট্টগ্রাম মেডিকেল বিশ্ববিদ্যালয়ের অধিভুক্ত এবং কলেজটি সিএমওএসএইচের কার্যনির্বাহী কমিটি দ্বারা পরিচালিত হয়। কলেজের অধ্যক্ষ হলেন অসীম বাবু।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
বিষয়শ্রেণী:আগ্রাবাদ
বিষয়শ্রেণী:চট্টগ্রাম জেলার মেডিকেল কলেজ
অনন্তপুর

**অনন্তপুর** (, *অনন্তপুরম্*) দক্ষিণ ভারতের অন্ধ্রপ্রদেশ রাজ্যে অবস্থিত একটি শহর। শহরটিতে অনন্তপুর জেলাসহ অনন্তপুর বিভাগ ও অনন্তপুর মন্ডলের সদর দপ্তর অবস্থিত। শহরটি ৪৪ নং জাতীয় সড়কের ওপর অবস্থিত। ১৭৯৯ খ্রিস্টাব্দ অবধি "দত্তা মণ্ডল" তথা অন্ধ্রপ্রদেশের রায়ালসীমা বিভাগ ও কর্ণাটক রাজ্যের বেল্লারী জেলার সদর ছিলো অনন্তপুর শহর। শহরটি ভৌগোলিক কারণে দ্বিতীয় বিশ্বযুদ্ধের সময়কালীন ব্রিটিশ সৈন্যদের একটি বড়ো ঘাঁটি ছিলো।

## ভূগোল
অনন্তপুর শহরটি  স্থানাঙ্কে অবস্থিত। এটি সমুদ্রপৃষ্ঠ থেকে মোটামুটি  উচ্চতায় অবস্থিত। শহরটি হায়দ্রাবাদ শহর থেকে ৩৫৬ কিলোমিটার ও বিজয়ওয়াড়া শহর থেকে ৪৮৪ কিলোমিটার দূরত্বে অবস্থিত। নিকটবর্তী আন্তর্জাতিক বিমানবন্দরটি ২১০ কিলোমিটার দক্ষিণে বেঙ্গালুরু শহরে অবস্থিত।

### আবহাওয়া
অনন্তপুরমের আবহাওয়া ঈষৎ শুষ্ক এবং প্রায় সারাবছরই শুষ্ক ও উষ্ণপরিবেশ অনুভূত হয়। ফেব্রুয়ারির শেষের দিক থেকে গ্রীষ্মকাল শুরু হয় এবং মে মাসে গড়ে  উষ্ণতা পাওয়া যায়। মার্চ থেকেই অনন্তপুরে কেরালা থেকে উত্তরপূর্বমূখী মৌসুমী আবহাওয়ার প্রভাব লক্ষ্য করা যায়। তবে মৌসুমী বায়ুর প্রভাবে সেপ্টেম্বর থেকে নভেম্বর মাস অবধি গড়ে  বৃষ্টিপাত হয়ে থাকে। নভেম্বরের শেষ থেকে ফেব্রুয়ারি পর্যন্ত ঈষদার্দ্র শীতকাল শুরু হয়, এইসময়ে উষ্ণতা -এর আশেপাশে থাকে। গড় বার্ষিক বৃষ্টিপাত প্রায় ।

## জনতত্ত্ব

২০১১ খ্রিস্টাব্দে ভারতের জনগণনা অনুসারে অনন্তপুর শহরের জনসংখ্যা ২৬২৩৪০ জন। শহরের লিঙ্গানুপাত প্রতি হাজার পুরুষে ৯৯৫ জন নারী এবং মোট জনসংখ্যার ৯ শতাংশ ছয় বৎসর অনূর্ধ্ব। মোট সাক্ষরতার হার ৮২ শতাংশ, পুরুষ সাক্ষরতা ৮৯ শতাংশ ও নারী সাক্ষরতা ৭৫ শতাংশ। সরকারি এবং সর্বাধিক প্রচলিত ভাষাটি হলো তেলুগু। 

## বিদ্বজ্জন
অনন্তপুর শহর একাধিক রাজনৈতিক ব্যক্তিত্ব ও চলচ্চিত্র জগতের জন্মস্থান। অন্ধ্রপ্রদেশের প্রথম মুখ্যমন্ত্রী এবং ভারতের প্রাক্তন প্রধানমন্ত্রী নীলম সঞ্জীব রেড্ডি, অনন্তপুর লোকসভা কেন্দ্রের প্রথম সাংসদ পাইড়ি লক্ষ্মাইয়া, ভারতীয় স্বাধীনতা সংগ্রামী ও অন্ধ্রপ্রদেশ লোকসভার প্রথম অধ্যক্ষ কল্লুর সুব্বা রাও, ভারতীয় চলচ্চিত্র প্রযোজক ও লেখক কদিরি ভেঙ্কট রেড্ডি, হিন্দু ধর্মীয় পথপ্রদর্শক সত্য সাই, ভারতীয় নাট্যকার, অভিনেতা ও মঞ্চাভিনেতা বল্লারি রাঘবের জন্মস্থান এই শহর।

## সংস্কৃতি
### রন্ধনশৈলী
মিলেট জাতীয় শস্য তথা জোয়ার, বাজরা ও রাগি হলো সর্বাধিক প্রচলিত খাদ্য উপকরণ যা প্রাত্যহিক দিনে ব্যবহার করা হয়ে থাকে।

### দৃশ্য
থাম্ব|অনন্তপুরম ইসকন মন্দির

শহরটির চারিদিকে অবস্থিত উল্লেখযোগ্য স্থানগুলি হলো - ঘড়ি মিনার, সপ্তগিরি চক্র, ইসকন মন্দির, রেলওয়ে স্টেশন চত্বর, শ্রীকান্তম চক্র, কোর্ট রোড ইত্যাদি।

## তথ্যসূত্র

বিষয়শ্রেণী:অন্ধ্রপ্রদেশের নগর
আনোয়ার খান মডার্ন মেডিকেল কলেজ

**আনোয়ার খান মডার্ন মেডিকেল কলেজ** হল বাংলাদেশের একটি বেসরকারি মেডিকেল স্কুল। ২০০৮ সালে এটি ঢাকার ধানমণ্ডিতে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ।

এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

মেডিকেল কলেজটির সাথে ৭৫০ সজ্জা বিশিষ্ট *আনোয়ার খান মডার্ন মেডিকেল কলেজ হাসপাতাল* সংযুক্ত রয়েছে।

## ইতিহাস
মডার্ন হেলথ গ্রুপ ২০০৮ সালে আনোয়ার খান মডার্ন মেডিকেল কলেজ প্রতিষ্ঠা করে। একই বছর থেকে নির্দেশনা শুরু হয়।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:ঢাকার হাসপাতাল
বিষয়শ্রেণী:২০০৮-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিজিসি ট্রাস্ট মেডিকেল কলেজ

**বিজিসি ট্রাস্ট মেডিকেল কলেজ**  হলো বাংলাদেশের একটি বেসরকারি মেডিকেল কলেজ। ২০০২ সালে এটি চট্টগ্রামে প্রতিষ্ঠিত হয়। এটি চট্টগ্রাম বিশ্ববিদ্যালয় ও চট্টগ্রাম মেডিকেল বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত। এখানে ১৫০ শয্যা বিশিষ্ট বিজিসি ট্রাস্ট মেডিকেল কলেজ হাসপাতাল রয়েছে।

## আরও দেখুন
* বাংলাদেশের মেডিকেল কলেজসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান 
বিষয়শ্রেণী:২০০২-এ প্রতিষ্ঠিত 
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
বিষয়শ্রেণী:চট্টগ্রাম জেলার মেডিকেল কলেজ
হলি ফ্যামিলি রেড ক্রিসেন্ট মেডিকেল কলেজ

**হলি ফ্যামিলি রেড ক্রিসেন্ট মেডিকেল কলেজ হাসপাতাল**  হলো বাংলাদেশের রাজধানী ঢাকায় অবস্থিত একটি বেসরকারি মেডিকেল স্কুল ও হাসপাতাল।

## ইতিহাস
১৯৫৩ সালে ঢাকার মগবাজারে এটি হলি ফ্যামিলি হাসপাতাল নামে গড়ে তোলা হয়।

২০০০ সালে এটি ঢাকার ইস্কাটনে এর মেডিকেল কলেজটি প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।

## অবকাঠামো

## তথ্যসূত্র

## বহিঃসংযোগ

বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:ঢাকার হাসপাতাল
বিষয়শ্রেণী:বাংলাদেশ রেডক্রিসেন্ট সোসাইটি
বিষয়শ্রেণী:ঢাকা বিশ্ববিদ্যালয়ের অধিভুক্ত শিক্ষাপ্রতিষ্ঠান
বিষয়শ্রেণী:বাংলাদেশের বেসরকারি ডেন্টাল কলেজ
জমাদার কিস্কু

**জমাদার কিস্কু** পশ্চিমবঙ্গের একজন সাঁওতালি সাহিত্যিক। তিনি ২০১৪ সালে সাহিত্য অকাদেমি পুরস্কার লাভ করেন।

## জীবনী
জমাদার কিস্কু ১৯৪৯ সালে বর্ধমানে জন্মগ্রহণ করেন। তিনি কলকাতার খেরওয়াল অপেরায় সাঁওতালি ভাষার নাটক লেখা, অভিনয় ও পরিচালনার সাথে যুক্ত আছেন। সাঁওতালি ভাষার সাহিত্য সাময়িকী *তাপাল* এর সম্পাদক। তিনি হুগলিতে বসবাস করেন।

জমাদার কিস্কু ২০১৪ সালে তার রচিত *মালা মুদাম* নাটকের জন্য সাহিত্য অকাদেমি পুরস্কার লাভ করেন।

## তথ্যসূত্র

বিষয়শ্রেণী:হুগলি জেলার ব্যক্তি
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সাহিত্য অকাদেমী পুরস্কার বিজয়ী
বিষয়শ্রেণী:সাঁওতালি লেখক
বিষয়শ্রেণী:সাঁওতালি ব্যক্তি